Kuopion museot

Käraste Bodil! -teemaopastus
2024-03-09 16:00 - 17:00 (Europe/Helsinki) | KUMMA, Kauppakatu 35, Kuopio, 70100
Vuonna 1918 Juho Rissanen tutustui Tanskassa ystävänsä siskoon, Bodil Hallariin. He kävivät kirjeenvaihtoa vuosina 1918–1932. Rissasen kirjoittamista kirjeistä päätellen heidän välillään on alun perin vaikuttanut olleen isompiakin tunteita, romanttista rakkautta. Ajan myötä tunteet ovat miedontuneet lämpimäksi ystävyydeksi. Tästä neljätoistavuotisesta kirjeenvaihdosta ja Juho Rissaselle tärkeästä ystävyyssuhteesta kuullaan Käraste Bodil! -teemaopastuksella. Lähteinä toimivat Rissasen omat kirjeet.
Käraste Bodil! -teemaopastuksia järjestetään kolmena lauantaina: 9.3., 16.3. ja 30.3. klo 16.00. Osallistujille on varattu istumapaikat, sillä noin 45 min kestävän teemaopastuksen ajan pysytellään samassa huoneessa.
Opastukselle voi osallistua Kuopion taidemuseon pääsymaksulla 10/5 €, myös Museokortti käy maksuvälineeksi. Ennakkoilmoittautumista ei tarvita.
Lämpimästi tervetuloa!

Opastus: Juho Rissanen meillä ja maailmalla
2024-03-09 13:00 - 13:45, 2024-03-02 13:00 - 13:45 | Korttelimuseo, Kirkkokatu 22, Kuopio, 70100
Näyttelyopastus esittelee taidemaalari Juho Rissasen elämänvaiheita Kuopiossa sekä aikakauden kaupunkielämää.
Opastuksia järjestetään lauantaisin klo 13.
Kesto noin 30–45 min. Mukaan pääsylipulla (8/5 €, alle 18-vuotiaat maksutta, Museokortti).

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Museovartti: Juho Rissasen Rakentajat -fresko
2024-03-08 16:00 - 16:30 | Kuopion museo
Taidehistorioitsija Marianna Huttunen esittelee Juho Rissasen Rakentajat-freskoa ja sen taustoja. Fresko valmistui v. 1909 Kuopion uuden museo– ja kirjastotalon portaikkoon. Teos oli kaupungin tilaus vuoden 1905 suurlakon muistoksi.
Museovartille voi osallistua museon pääsymaksulla (13 / 7 €, alle 18-v maksutta), Museokortti käy.
Museovartti on osa Juho Rissasen juhlavuoden syntymäpäiväviikon runsasta ohjelmaa. Muu juhlaviikon ohjelma on alla:

Juho Rissasen juhlavuosi huipentuu syntymäpäiväviikkoon 2.–10.3.
Kuopiossa tasan 150 vuotta sitten syntyneen taidemaalari Juho Rissasen syntymäpäivää juhlitaan monipuolisella ohjelmalla Kuopion taidemuseossa, Kuopion korttelimuseossa, kaupungintalolla, Kuopion kaupunginteatterilla sekä Kuopion museolla koko hiihtolomaviikon ajan 2.–10.3. Syntymäpäiväviikko täydentää usean toimijan kanssa yhteistyössä tuotettua Juho Rissasen juhlavuotta, joka on vetänyt väkeä Kuopion taidemuseon ja korttelimuseon näyttelyihin sekä Kuopion kaupunginteatterin Maalari-esityksiin.
Juhlaviikko aloitetaan hiihtoloman ensimmäisenä lauantaina teatterilta, jolloin Maalari-näytelmän työryhmä kertoo näytelmästä Minna-lämpiössä ennen illan esitystä. Korttelimuseolla puolestaan kunnioitetaan savolaisuudestaan ja murteestaan ylpeänä tunnettua Rissasta työpajalla, jossa voi painaa itselleen rintanapin Savon murteella. Tiistaina ja torstaina taidemuseolla järjestettävässä elävä äänikirja -tapahtumassa luetaan otteita Juho Rissanen Sisulla ja sitkeydellä -kirjasta. Keskiviikkona ja torstaina perheen pienimmät kutsutaan korttelimuseolle lasten varttiin ohjatulle pelituokiolle tutustumaan Rissasen lapsuusaikaan liittyviin ammatteihin. Taidemuseolla on mahdollista tavata taiteilija omassa persoonassaan, kun Juho Rissasta näyttelevä Ilkka Pentti vierailee roolihahmossaan taidemuseon taidevartilla. Roolihahmon vierailupäivä jatkuu välittömästi korttelimuseon Juho Rissanen meillä ja maailmalla -näyttelyssä. Perjantaina taidehistorioitsija Marianna Huttunen esittelee Rakentajat -freskoa ja sen taustoja Kuopion museon portaikossa.
Varsinainen taiteilijan syntymäpäivä on lauantaina 9.3. Silloin ovat Kuopion kaupungintalon pienen juhlasalin ovet avoinna ja Juho Rissasen komea Piirileikki metsässä -maalaussarja tutustuttavissa. Korttelimuseolla on opastus Kuopion korttelimuseon Juho Rissanen – Meillä ja maailmalla -näyttelyyn. Taidemuseossa syvennytään Juho Rissasen ja hänen tanskalaisen ystävättärensä kirjeenvaihtoon Käraste Bodil! –teemaopastuksella. Taidemuseon Kuvauksen vilkkaus -näyttelyn opastus päättää sunnuntaina syntymäpäiväviikon runsaan ohjelman.
LA 2.3. Maalari-näytelmä teatterilla klo 18. Klo 17-17.30 työryhmä keskustelee ja kertoo näytelmästä teatterin Minna-lämpiössä. Tiina Kekäläinen myymässä Juho Rissanen Sisulla ja sitkeydellä -kirjaa. Maksuton osallistuminen. Mahdollinen kirjaostos maksetaan kirjailijalle.
LA 2.3. ”Koppoo kiinni tästä päevästä ja lähe museoon!” Juho Rissanen oli ylpeä savolaisuudestaan ja puhui kieliäkin Savon murteella. Korttelimuseossa voit painaa itsellesi rintanapin Savon murteella 2€ työpajamaksun hintaan! Työpajat Korttelimuseossa lauantaina 24.2. ja 2.3. klo 13.00. Lisäksi museon pääsymaksu, jos tutustut myös näyttelyihin.
TI 5.3. klo 13 Elävä äänikirja Kuopion taidemuseossa. Tule kuuntelemaan luettuja otteita Tiina Kekäläisen kirjasta Juho Rissanen – sisulla ja sitkeydellä.
KE 6.3.
Klo 10.30-11 Korttelimuseolla Lasten vartti Juho Rissanen – Meillä ja maailmalla -näyttelyssä. Tervetuloa tutustumaan Juho Rissasen lapsuuteen, johon kuului koko joukko erilaisia ammatteja. Tunnistatko työvälineet ja osaatko yhdistää ne oikeisiin ammatteihin? Ohjattu pelituokio. Löydätkö kaikki Juhot? -pelissä puolestaan pääset omatoimisesti etsimään, kuinka monta piirrettyä Juho Rissasta näyttelyyn kätkeytyykään. Museon pääsymaksun hinnalla, alle 18-v. ilmaiseksi, Museokortti käy.
Klo 13 Kuopion taidemuseon taidevartilla vierailee taiteilija Juho Rissanen omassa persoonassaan kertomassa kuulumisia. Juho jatkaa matkaa korttelimuseolle, missä häntä voi käydä tapaamassa klo 14.
Klo 14–14.30 Kuopion korttelimuseossa vierailee Juho Rissanen kertomassa, kuinka maalausmatka Pohjois-Savon Nilsiään sujuu. Kuopion kaupunginteatterin Maalari -näytelmän pääosaesittäjän näyttelijä Ilkka Pentin monologi Juho Rissanen – Meillä ja maailmalla -näyttelyssä. Museon pääsymaksun hinnalla, alle 18-v. ilmaiseksi, Museokortti käy.
TO 7.3.
10.30–11 Kuopion korttelimuseolla Lasten vartti Juho Rissanen – Meillä ja maailmalla -näyttelyssä. Tervetuloa tutustumaan Juho Rissasen lapsuuteen, johon kuului koko joukko erilaisia ammatteja. Tunnistatko työvälineet ja osaatko yhdistää ne oikeisiin ammatteihin? Ohjattu pelituokio. Löydätkö kaikki Juhot? -pelissä puolestaan pääset omatoimisesti etsimään, kuinka monta piirrettyä Juho Rissasta näyttelyyn kätkeytyykään. Museon pääsymaksun hinnalla, alle 18-v. ilmaiseksi, Museokortti käy.
klo 13 Elävä äänikirja Kuopion taidemuseossa. Tule kuuntelemaan luettuja otteita Tiina Kekäläisen kirjasta Juho Rissanen – sisulla ja sitkeydellä
PE 8.3. klo 16 Kuopion museolla Museovartti: Rakentajat –fresko. Taidehistorioitsija Marianna Huttunen esittelee Juho Rissasen Rakentajat –freskoa ja sen taustoja. Juho Rissasen Rakentajat-fresko valmistui v. 1909 Kuopion uuden museo -ja kirjastotalon portaikkoon. Teos oli kaupungin tilaus vuoden 1905 suurlakon muistoksi. Museon pääsymaksulla (13 / 7 €, alle 18-v maksutta), Museokortti käy.
LA 9.3. varsinainen Juho Rissasen syntymäpäivä
Kaupungintalon pieni juhlasali auki 12-16 ja ihmiset voivat tutustua omatoimisesti Piirileikki metsässä -maalaukseen.
klo 13 Opastus Kuopion korttelimuseon Juho Rissanen – Meillä ja maailmalla -näyttelyyn. Museon pääsymaksun hinnalla, alle 18-v. ilmaiseksi, Museokortti käy.
klo 16 Käraste Bodil! -teemaopastus, jossa syvennytään Juho Rissasen ja Bodil Hallarin väliseen kirjeenvaihtoon.
SU 10.3. klo 14 Opastus Kuopion taidemuseon Juho Rissanen – Kuvauksen vilkkaus näyttelyyn.

Neuvokas norppa -lastenvartti
2024-03-08 15:00 - 15:15, 2024-03-08 11:15 - 11:30 | Kuopion museo
Ihminen pystyy yleensä pidättämään hengitystään keskimäärin minuutin tai kaksi, mutta saimaannorppapa käy pinnalla happea haukkaamassa vain kerran kahdessakymmenessä minuutissa. Hiihtolomaviikon Neuvokas norppa -lastenvarteilla opitaan tämä ja monta muuta mielenkiintoista juttua Saimaan supersukeltelijasta.
Neuvokas norppa -lastenvartteja järjestetään pe 8.3. klo 11.15 sekä 15. Vartin kesto on noin 15 minuuttia ja lähtö on museon aulasta. Ohjelma sisältyy museon pääsymaksuun. Alle 18-vuotiaille museovierailu on aina maksuton!
Tervetuloa!

Savutuvan taikaa -lastenvartti
2024-03-08 14:30 - 14:45, 2024-03-08 10:45 - 11:00 | Kuopion museo
Savuisen ja harmaan savutuvan kätköistä löytyy monta mielenkiintoista tarinaa.
Savutuvan taikaa -lastenvartti kertoo niistä mielenkiintoisimmat lapsille ja lapsenmielisille.
Savutuvan taikaa -lastenvartti järjestetään pe 8.3. klo 10.45 ja 14.30. Vartin kesto on noin 15 minuuttia. Ohjelma sisältyy museon pääsymaksuun. Alle 18-vuotiaille museovierailu on aina maksuton!

Mahtava mammutti -lastenvartti
2024-03-08 14:00 - 14:15, 2024-03-08 10:15 - 10:30 | Kuopion museo
Tiedätkö, montako hammasta mammutilla oli? Tai ketä mammutin perheeseen kuului? Entä, miten kummassa yksisarviset liittyvät mammutteihin? Mahtava mammutti -lastenvartti kertoo monta kiinnostavaa ja kummallista tiedonmurua museon kuuluisimmasta asukkaasta.
Mahtava mammutti -lastenvartti järjestetään pe 8.3. klo 10.15 ja 14. Vartin kesto on noin 15 minuuttia. Ohjelma sisältyy museon pääsymaksuun. Alle 18-vuotiaille museovierailu on aina maksuton!

Elävä äänikirja: Tiina Kekäläisen Juho Rissanen – sisulla ja sitkeydellä
2024-03-07 13:00 - 13:30, 2024-03-05 13:00 - 13:30 | KUMMA, Kauppakatu 35, Kuopio, 70100
Kuopion taidemuseon Juho Rissanen – Kuvauksen vilkkaus -näyttelyssä luetaan tiistaina 5.3. ja torstaina 7.3. klo 13 valikoituja otteita Tiina Kekäläisen kirjasta Juho Rissanen – sisulla ja sitkeydellä. Tapahtuma kestää noin puoli tuntia.
Paljon ennen julkaisematonta kuva- ja muuta arkistomateriaalia sisältävä kirja taiteilija Juho Rissasesta keskittyy ihmiseen taiteen takana. Runsaasti kuvitettuun kirjaan on koottu ensimmäisen kerran Rissasen koko elämä lapsuudesta aina viimeisiin elinvuosiin saakka. Kirjassa on 40 Rissasen teoskuvaa ja paljon ennen julkaisematonta valokuvamateriaalia taiteilijan elämästä. Rissasen oma ääni on myös vahvasti läsnä otteina hänen aktiivisesta kirjeenvaihdostaan. Kirja on myynnissä taidemuseon museokaupassa.
Tapahtumaan voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.
Lämpimästi tervetuloa!

Onko koira kotona? -draamaopastus Überhund-näyttelyyn
2024-03-07 11:00 - 12:00, 2024-03-06 17:00 - 18:00 | KUMMA, Kauppakatu 35, Kuopio, 70100
Keskiviikkona ja torstaina Überhund -näyttelyssä testataan erilaisia tapoja katsoa taidetta, kun kaksi opasta lyövät ”viisaat” päänsä yhteen. Tarjolla draamaa, suuria tunteita ja koiruuksia. Puremattomuustakuu! Tosissaan, mutta ei vakavasti! Sopii ehdottomasti kaiken ikäisille.
Tapahtumaan voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Lasten vartti Juho Rissanen – Meillä ja maailmalla -näyttelyssä
2024-03-07 10:30 - 11:00, 2024-03-06 10:30 - 11:00 | Korttelimuseo, Kirkkokatu 22, Kuopio, 70100
klo 10.30-11 Korttelimuseolla Lasten vartti Juho Rissanen – Meillä ja maailmalla -näyttelyssä. Tervetuloa tutustumaan Juho Rissasen lapsuuteen, johon kuului koko joukko erilaisia ammatteja. Tunnistatko työvälineet ja osaatko yhdistää ne oikeisiin ammatteihin? Ohjattu pelituokio.
Löydätkö kaikki Juhot? -pelissä puolestaan pääset omatoimisesti etsimään, kuinka monta piirrettyä Juho Rissasta näyttelyyn kätkeytyykään.

Opastus: Toden ja tarun rajalla
2024-03-06 15:30 - 16:15 | Kuopion museo
Ihmisen ja luonnon suhde on muuttunut aikojen saatossa. Toden ja tarun rajalla -näyttely vie kiertäjänsä matkalle menneisyyden maailmaan, jossa myyttejä ja merkityksiä täynnä oleva luonto rytmitti ihmisen eloa. Opastetulla kierroksella vieraillaan muun muassa museon savutuvassa sekä tutustutaan entisaikojen vuodenkiertoa kuvaavaan Ajastaika-videoon.
Opastus sisältyy pääsylipun hintaan 13 € / 7 €, alle 18-vuotiaat ilmaiseksi. Museokortti käy. Opastus on kestoltaan noin 45 minuuttia.

Korttelivartti Juho Rissanen – Meillä ja maailmalla -näyttelyssä
2024-03-06 14:00 - 14:30 | Korttelimuseo, Kirkkokatu 22, Kuopio, 70100
Klo 14–14.30 Kuopion korttelimuseossa vierailee Juho Rissanen kertomassa, kuinka maalausmatka Pohjois-Savon Nilsiään sujuu. Kuopion kaupunginteatterin Maalari -näytelmän pääosaesittäjän näyttelijä Ilkka Pentin monologi Juho Rissanen – Meillä ja maailmalla -näyttelyssä

Taidevartti: Juho Rissanen
2024-03-06 13:00 - 13:15 | KUMMA, Kauppakatu 35, Kuopio, 70100
Tule tapaamaan taiteilija Juho Rissasta Kuopion taidemuseoon keskiviikkona 6.3. klo 13. Rissanen saapuu vieraaksi oman näyttelynsä taidevartille. Taiteilija on kutsuttu Nilsiään maalaamaan alttaritaulua ja siihen liittyy monenlaisia juonenkäänteitä, joista pääsette nyt kuulemaan uusimmat juorut taiteilijan itsensä kertomana.
Vierailu liittyy Juho Rissasen syntymäpäiväviikkoon, jota juhlitaan runsaalla ohjelmalla taidemuseon lisäksi korttelimuseolla, kaupunginteatterilla ja Kuopion kaupungintalolla.
Juho Rissasen juhlavuosi huipentuu syntymäpäiväviikkoon 2.-10.3.

Magneettiongella non-stop-työpaja
2024-03-05 10:00 - 16:00 | Kuopion museo
Tervetuloa testaamaan taitojasi magneettikalastuksessa! Kuopion museon non-stop-työpajassa pääset paitsi magneettionkimaan myös askartelemaan magneettikaloja. Ikioman kalan voi tehdä valmiista kalamallista, mutta hauskempaa voi kuitenkin olla keksiä, piirtää ja värittää ihan omia jänniä kaloja. Työpaja soveltuu kaikenikäisille.

Työpaja on avoinna ti 5.3.2024. klo 10.00–16.00. Työpajamaksu on 1 € / kala.
Jos museovierailu ei sovi hiihtolomatiistain ohjelmaan, voi magneettikaloja askarrella myös museon YouTube-kanavalta löytyvän ohjevideon avulla kotosalla: https://www.youtube.com/watch?v=arWvrF5BB58

Opastus Überhund – taiteen kiehtovat koirat -näyttelyyn
2024-03-03 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Suomea valloittanut ja ihastuttanut Überhund-näyttely on saapunut uusin murkinoin Kuopion taidemuseoon. Näyttelyn perusluut on kuratoinut Salon taidemuseon johtaja Susanna Luojus ja oman lisänsä mixiin tuo Kuopion taidemuseon omat kokoelmat.
Koiran ja ihmisen ainutlaatuinen suhde on kuvataiteen keskeisimpiä eläinaiheita. Vaikka koiria on kuvattu kuvataiteessa hämmästyttävän paljon, ovat ne kuitenkin hahmoina usein niin arkisia ja tavallisia, että saattavat jäädä huomaamatta. Überhund nostaa koirat katseen kohteeksi ja pääosaan. Näyttely kertoo myös lajiemme pitkästä yhteisestä historiasta ja suhteemme ainutlaatuisuudesta.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Opastus: Muuttuva luonto
2024-03-02 14:00 - 14:45, 2024-02-28 15:30 - 16:15 | Kuopion museo
Muuttuva luonto -näyttelyssä matkustetaan itäsuomalaisen luonnon historiaan ja nykytilaan. Matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus?
Tule mukaan opastukselle tutustumaan itäsuomalaisen luonnon monivaiheiseen tarinaan!
Opastus sisältyy pääsylipun hintaan, alle 18-vuotiaat ilmaiseksi. Museokortti käy. Opastus on kestoltaan noin 45 minuuttia.

Rintanappityöpaja
2024-03-02 13:00 - 14:00 | Korttelimuseo, Kirkkokatu 22, Kuopio, 70100
”Koppoo kiinni tästä päevästä ja lähe museoon!” Juho Rissanen oli ylpeä savolaisuudestaan ja puhui kieliäkin Savon murteella. Korttelimuseossa voit painaa itsellesi rintanapin Savon murteella 2€ työpajamaksun hintaan! Työpajat Korttelimuseossa lauantaina 24.2., 2.3. ja 16.3. klo 13.00.

Perheviikonloppu Kuopion taidemuseossa
2024-03-02 10:00 - 2024-03-03 17:00 | KUMMA, Kauppakatu 35, Kuopio, 70100
Lauantaina 2.3. ja sunnuntaina 3.3. kannattaa suunnata koko perheen voimin Kuopion taidemuseoon, sillä meillä on koko talo täynnä monipuolista koira-aiheista ohjelmaa. Supersuositussa Überhund – taiteen kiehtovat koirat -näyttelyssä muun muassa luetaan koirasatuja, pidetään koirakoulua pehmoille ja nähdään koiria harrastusesittelyissä.
Alle 18-vuotiaat pääsevät ilmaiseksi. Yli 18-vuotiaat voivat osallistua viikonlopun tapahtumiin Kuopion taidemuseon pääsymaksulla 10/5 € ja Museokortti käy maksuvälineeksi.

Lauantai 2.3.
klo 10 koirasatuhetki
klo 11 kirjavinkkaus lapsille
klo 12 koirasatuhetki
klo 13 koirakoulu pehmokoirille
klo 14 Pirjo Heikkinen (Pondera): koiraharrastusesittely, koiratemppuja oikean koiran kanssa
klo 15 kirjavinkkaus aikuisille
klo 16 Tiina Eskel-Mustonen (Perroscent): Koirien hyvinvointi ja hajuetsinnän esittely koiran kanssa

Sunnuntai 3.3.
klo 10 koirakoulu pehmokoirille
klo 11 kirjavinkkaus lapsille
klo 12 koirasatuhetki + kirjavinkkaus aikuisille
klo 13 koirahierontavinkit koiran kotihierontaan
klo 14 opastus Uberhund-näyttelyyn
klo 15 tietoisku Agility-harrastuksesta kiinnostuneille

Molempina päivinä: Kuopion kaupunginkirjaston kirjafillari + kirjavinkkausta kaikille koiraharrastajille klo 10–15.30

Talvitouhuja-suunnistus
2024-03-02 - 2024-03-10 | Kuopion museo
Kylmät, valkoiset talvet täynnä vaikka minkämoista tekemistä ovat aina kuuluneet savolaisten elämään.
Talvitouhuja-suunnistuksella etsitään eri aikojen talvipuuhia, joita on piilotettu museon perusnäyttelyihin. Kierros on esillä 2.–10.3. museon aukioloaikoina ja sisältyy museon pääsymaksuun. Alle 18-vuotiaille museovierailu on aina maksuton!

Avoin kuvapaja
2024-02-29 14:00 - 16:30 | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 18.1. / 25.1. / 1.2. / 8.2. / 15.2. / 22.2. / 29.2. / talvitauko / 21.3. / 4.4. / 11.4. / 18.4. / 25.4.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Marjo-Riitta Simpanen: Juho Rissasen aika Yhdysvalloissa 1939–1950
2024-02-28 17:30 - 18:30 | KUMMA, Kauppakatu 35, Kuopio, 70100
Mitä Juho Rissanen teki muutettuaan Amerikkaan? Marjo-Riitta Simpasen luennolla keskiviikkona 28.2. klo 17.30 syvennytään erityisesti juuri taiteilijan eloon Yhdysvalloissa, jonne Rissanen lähti vuoden 1939 lopussa sotapakolaisena. Rissanen asui siellä kuolemaansa asti.
Amerikka oli ollut Rissasen haave jo nuorena. Uusi koti löytyi Floridasta, jossa oli aurinkoa ja lämpöä, eikä ”reumapitsikään” vaivannut. Taiteilija matkusteli, loi verkostoja amerikansuomalaisiin New Yorissa ja Minnesotassa ja haaveili suurista tilaustöistä. Uusi kotimaa ei iäkkäälle, englantia taitamattomalle miehelle kuitenkaan ollut unelmien täyttymys, sillä siellä Rissasen mukaan siellä ”syötiin pihviä, eikä tilattu taidetta”.
Luennolle voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Kalevalaa savoksi
2024-02-28 17:00 - 18:00 | Kuopion museo
Kalevalanpäivän perinteinen savonmurteisen Kalevalan lukuhetki pidetään tänä vuonna Kuopion museon monitoimitilassa. Mukana lukemassa Savon kielen seuran ja Kuopion Kalevalaisten jäseniä. Tilaisuudessa myös musisoidaan ja lauletaan mm. Kantelettaren runoja.
Tilaisuus on maksuton – tervetuloa mukaan!

Taidevartti: Liisa Hietanen: Raija, 2018
2024-02-28 13:00 - 13:15 | KUMMA, Kauppakatu 35, Kuopio, 70100
”Moi, tultiin Raijan ja Murun kanssa kertomaan, että Kuopion taidemuseon taidevartilla keskiviikkona 28.2. klo 13 käsittelyssä Liisa Hietasen teos Raija vuodelta 2018. Jutellaan ainakin virkkaamisesta, veistotaiteesta ja siitä että kuka on taulun arvoinen. Nähdään siis siellä!”
Taidevartille voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.
Lämpimästi tervetuloa!
